open-index/open-wikipedia-markdown huggingface dataset:
Maria Rohm

**Marija Riom** (, tikras vardas – Helga Grohmann, g. 1945 m. rugpjūčio 13 d. Viena – 2018 m. birželio 18 d. Torontas) buvo austrų kino aktorė.

## Biografija
Marija gimė Austrijos sostinėje Vienoje, praėjus keletui mėnesių po Antrojo pasaulinio karo pabaigos. Sulaukusi 3, ji pradėjo lankyti darželį, kuriame susidūrė su bendravimo sunkumais: „- Greičiausiai todėl, kad mato tėvai buvo vyresni nei kitų vaikų, sunkiai rasdavau bendrą kalbą su bendraamžiais. Buvau nusiųsta pas psichoterapeutą ir šis rekomendavo pradėti lankyti vaidybos užsiėmimus, kuriuose galėčiau susipažinti su kitais vaikais, pakeisti žaidimų bei mokymosi aplinką.“

Puiki atmintis netruko išskirti Mariją iš kitų vaikų. Jau po metų ji pradėjo vaidinti tuo metu populiariame Burghtheatre. Pradėjusi nuo vaikiškų vaidmenų, vėliau ji sėkmingai perėjo prie suaugusiųjų ir vaidino teatro scenose iki 18 metų. Per tą laikotarpį Marija sukūrė vaidmenis spektakliuose pagal Šekspyro ir Levo Tolstojaus kūrinius, be to, teatre jai teko dirbti su tokiais žinomais aktoriais kaip Attila Hörbiger, Paula Wessely, Curd Jürgens, Annemarie Düringer, Heinrich Schweiger, Judith Holzmeister.

Būdama 16, Marija kino filmo atrankoje susipažino su prodiuseriu Harry Alan Towersu. 

Kine ji debiutavo 1964 m., juostoje „Teufel im Fleisch“ suvaidinusi prostitutę. Tais pačiais metais ji ištekėjo už Towerso ir ėmė nuolat vaidinti filmuose, prie kurių kūrimo jis prisidėjo: „Mozambique“, „Twenty – Four Hours to Kill“ ir kiti. 1966 m. filme „Our Man in Marrakesh“ ji buvo aktorės Senta Berger dublerė.

1968 m. ji pirmą kartą nusifilmavo ispanų režisieriaus Jesus Franco juostoje („The Blood of Fu Manchu“) ir iki 1970 m. jiedu bendradarbiavo dar keliuose filmuose.

Paskutinis filmas, kuriame vaidino Marija, buvo 1976 m. pasirodžiusi drama „Annie“. Viso aktorė nusifilmavo 26 juostose, daugiausia veiksmo, kriminaliniuose ar siaubo filmuose, taip pat ir keliose erotinėse juostose („Judžina“, „Venera su kailiniais“). Beveik visi filmai, kuriuose ji vaidino, turi daug smurto, prievartos bei erotikos scenų ir priskiriami „Exploitation films“ stiliui, o jos partneriais ekrane buvo tokie žinomi aktoriai kaip Christopher Lee, Klaus Kinski, Helmut Berger, Oliver Reed ir kiti.

Pasitraukusi iš ekranų, Marija tapo prodiusere ir šioje srityje sėkmingai dirbo kartu su savo vyru.

Ji mirė 2018 m. Toronte, sulaukusi 72 metų.

## Šeima
1964 m. vasario 28 d. Marija ištekėjo 25 metais vyresnio už filmų prodiuserio Harry Alan Towerso ir kartu pragyveno iki jo mirties 2009 m. liepos 31 d. Pora vaikų neturėjo.

## Dalinė filmografija
* 1969 – „Markizas de Sadas. Žiustina“ ..... Džiuljeta
* 1969 – „99 moterys“ ..... Marija
* 1969 – „Venera su kailiniais“ ..... Vanda
* 1969 – „Kruvinas teisėjas“ ..... Merė Grej
* 1970 – „Judžina“ ..... madam Sent Eindž
* 1970 – „Grafas Drakula“ ..... Mina
* 1971 – „Cuadecuc, vampyras“ 
* 1974 – „Dešimt mažų indėnų“ ..... Elza Martino

## Šaltiniai

## Nuorodos

* IMDb profilis
Adriaen van Ostade

**Adrianas van Ostadė** (, 1611 m. gruodžio 10 d., Harlemas, Nyderlandai – palaidotas 1685 m. gegužės 2 d., ten pat) – XVII a. Nyderlandų buities vaizdų tapytojas ir grafikas.

## Biografija
Adrianas van Ostadė gimė 1611 m. Harleme. Pakrikštytas gruodžio 10 d. Jis buvo trečiuoju iš 8 Jan Hendricx van Eyndhoven ir Janneke Hendriksdr vaikų. Ostadės jaunystės mokslai nežinomi, spėjama, kad jis galėjo mokintis pas Fransą Halsą. Jį įtakojo kitas Halso mokinys Adriaen Brouwer. 1632 m. Ostadė tikrai jau dirbo savarankiškai, į Harlemo tapytojų gildiją buvo įtrauktas bent nuo 1634 m., kai vienas jo kūrinys buvo įtrauktas į gildijos loteriją. Po dvejų metų Ostadė dokumentuotas tarp vietos civilinės sargybos narių. Vėliau Ostadė užėmė kelis administracinius postus Harlemo Šv. Luko tapytojų gildijoje. Tikriausiai jo išrinkimo gildijos vadovu 1647 m. proga Fransas Halsas nutapė Ostadės portretą.

Ostadė 1638 m. vedė Macheltje Pietersdr, su kuria išsiskyrė 1642 m. Po 15 metų, 1657 m. jis vedė antrą kartą − Anna Ingels, turtingą katalikę iš Amsterdamo. Gali būti, kad tuo metu Ostadė priėmė katalikybę. Su antrąja žmona Ostadė susilaukė dukters Johanos Marijos. 1655 m. Ostadė tapo 5 savo sesers vaikų globėju, 1668 m. − brolio Jano vaikų. Po žmonos mirties 1666 m. Ostadė paveldėjo nemenką turtą, jo kūryba tikriausiai irgi buvo komerciškai sėkminga, nes žinoma, kad dailininkas apie 1670 m. gyveno gana pasiturinčiai. 1672 m. Ostadė dėl Nyderlandų-Prancūzijos karo grėsmės trumpai buvo persikėlęs gyventi į Amsterdamą. 1685 m.balandžio 21 d. Ostadė pasirašė dukters vestuvių dokumentuose, po 6 dienų mirė. Palaidotas Šv. Bavono iš Gento bažnyčioje 1685 m. gegužės 2 d. Harleme.

Ostadės kūrybinį palikimą sudaro apie 800 paveikslų, 50 graviūrų ir daug piešinių. Dauguma šių kūrinių vaizdavo olandų gyvenimo buities scenas. Ostadė yra sukūręs istorinio žanro paveikslų ir portretų. Tarp XVII a. olandų dailės „aukso amžiaus“ kūrėjų Ostadė vertinamas antru talentingiausiu grafiku po Rembranto. Jo mokiniu tikriausiai buvo brolis Isack van Ostade (1621–1649). Labai tikėtina, kad pas Ostadę mokėsi Janas Stenas, bei Michiel van Musscher (1645–1705) ir Cornelis Dusart (1660–1704).

## Darbų galerija


Vaizdas:Brooklyn Museum - The Peasant Settling His Debt - Adriaen van Ostade.jpg| „Valstietis, besitariantis dėl skolos“ (ofortas, 1644)
Vaizdas:Adriaen van Ostade - Prayer before the Meal - WGA16750.jpg| „Malda prieš valgį“ (ofortas, 1657)
Vaizdas:Adriaen van Ostade 026.jpg| „Valstiečių linskmybės prie smuklės“ (1660, privati kolekcija)
Vaizdas:Adriaen van Ostade 022.jpg|„Valstiečiai kaimo name“ (1661, privati kolekcija)
Vaizdas:Boerengezelschap binnenshuis, Adriaen van Ostade 1661, SK-C-200.jpg| „Valstiečiai interjere“ (1661, Amsterdamo valstybinis muziejus)
Vaizdas:Adriaen van Ostade - The School Master - WGA16751.jpg| „Mokytojas“ (1662, Luvras, Paryžius)
Vaizdas:Adriaen van Ostade 027.jpg| „Valstiečiai smuklėje“ (1662, Mauricheisas, Haga)
Vaizdas:Adriaen van Ostade 023.jpg| „Valstiečių šeima“ (1667, Ermitažas, Sankt Peterburgas)


## Šaltiniai

* Vašingtono dailės galerijos informacija 
* Encyclopaedia Britannica
* Britų muziejus 
* wga.hu
Kristina Buožytė

**Kristina Buožytė** (g. 1982 m. spalio 9 d. Klaipėdoje) – kino filmų režisierė.

## Biografija

Paauglystėje vaidino Klaipėdos jaunimo teatre. 2001–2005 m. studijavo kino režisūrą Lietuvos muzikos ir teatro akademijoje, 2008 m. baigė magistro studijas. Tais pačiais metais apdovanota Sidabrine gerve už geriausią filmą („Kolekcionierė“).

## Filmografija

* 2008: *[[Kolekcionierė (filmas)|Kolekcionierė]]*
* 2012: *[[Aurora (2011 filmas)|Aurora]]*
* 2022: *[[:en:Vesper_(film)|Vesper]]*

### Trumpametražiai filmai

* 2003: *Stop!*
* 2003: *Fatamorgana*
* 2003: *Skylė*
* 2004: *Eksperimentas*
* 2004: *Poema*
* 2004: *Kuklūs vyrukai*
* 2004: *23 palata*
* 2005: *Pakeisk plokštelę*
* 2006: *Juozas Meškauskas* (dokumentika)

## Nuorodos

* Profilis www.imdb.com
* Profilis www.lfc.lt
* Kino režisierė Kristina Buožytė: „Kartais norisi gyvenimą iškeikti“
Katya Virshilas

**Katya Virshilas** (g. 1983 m. rugsėjo 10 d. Klaipėdoje) – šokėja, aktorė.

## Biografija

1990 m. su šeima persikėlė į Izraelį, kur jau gyveno Katyos motinos giminės. 1996 m. išvyko gyventi į Vankuverį. 2001 m. tapo Kanados standartinių šokių čempione, dalyvavo 2003 metų pasaulio čempionate. Nuo 2004 m. dalyvavo įvairiuose televizijos šokių projektuose, šoko tango su aktoriumi Antonio Banderasu filme „Gatvės tango“. Ji mokė šokti Richard Gere ir Jennifer Lopez, kai kartu su jais filmavosi juostoje „Pašoksime?“. 2012 m. susituokė su Klaus Kongsdal.

## Šaltiniai

## Nuorodos

* Profilis www.imdb.com
Radomiras

**Radomiras** () – miestas Perniko srityje, Bulgarijoje. Radomiro savivaldybės administracinis centras. 14 308 gyventojai (2014 m. duomenys).

## Istorija
Rašytiniuose šaltiniuose pirmą kartą paminėtas XV a. kaip *Uradmur*. 

1488 m. pirmą kartą paminėtas dabartiniu pavadinimu. 

Radomire 1918 m. buvo paskelbta apie Bulgarijos respublikos įkūrimą.

## Sportas
* FK Strumska Slava Radomir – Radomiro futbolo klubas „Strumska Slava“
* Namų rungtynes žaidžia Radomiro miesto (Gradski) stadione, kuri talpina 5 tūkst. žiūrovų.

## Galerija

File:Radomir3.jpg|Radomiro rotušė
File:Стойова_къща.jpg|Stojovos namai
Radomir-centre.jpg|Miesto centras
File:St_Demetrius_Church_-_Radomir_-_2.jpg|Šv. Demetrijus bažnyčia
Bulgarian Army in Radomir, June 1913.jpg|Pro Radomirą žygiuoja Bulgarijos kariuomenė. 1913 m. birželis
File:Radomir-Vasil-Levski.jpg|thumb|Paminklas Levskiui 


## Išnašos

## Nuorodos
* Miesto fotografijos 
* Miesto istorija
Kristina Tučkutė

**Kristina Tučkutė** (g. 1983 m. spalio 18 d. Klaipėdoje) – Lietuvos modelis.

## Biografija

Gimė pasieniečių Romo ir Alos šeimoje. Vaikystėje lankė baleto ir muzikos mokyklą, vėliau lankė šuolio į aukštį treniruotes. Nuo 14 metų pradėjo modelio karjerą. Po metų buvo pakviesta į Paryžiaus modelių agentūrą “Metropolitan”. Po dar vienerių metų buvo pakviesta agentūros “Major model management” į Milaną, kur 10 metų dirbo su tokiais drabužių dizaineriais kaip Roberto Cavalli, Blumarine, la Perla, Parah, Wolford, Triumph, Giorgio Armani, Gian Franco Ferre, Guess. Vėliau išvyko dirbti į Niujorką, dar po kiek laiko grįžo į Lietuvą, kur pradėjo užsiiminėti kosmetikos verslu. 

## Nuorodos

* Asmeninis tinklalapis 
* Modelis K. Tučkutė pristatė lūpų blizgesio kamštelį už 500 eurų 
* Niujorką užkariavusiai gražuolei Vilnius – tarsi poilsio stotelė
Novi Iskeras

**Novi Iskeras** () – miestas vakarų Bulgarijoje, Sofijos savivaldybėje. Dažnai laikomas šiauriniu Sofijos priemiesčiu. Nutolęs 14 km nuo sostinės centro. Įsikūręs Sofijos slėnyje, Iskero tarpeklio papėdėje. Novi Iskeras sudarytas iš penkių rajonų: *Slavovtsi*, *Kumaritsa*, *Kurilo*, *Izgrev* ir *Gnilyane*. 13 973 gyventojai (2014 m. duomenys).

## Istorija
Novi Iskeras įkurtas 1974 m. gegužę, sujungus *Aleksandar Voykov*, *Gnilyane* ir *Kurilo* kaimus. *Aleksandar Voykov* buvo įkurtas 1955 m., sujungus *Kumaritsa* ir *Slavovtsi* kaimus.
Šarūnas Ambrozaitis

**Šarūnas Amrbozaitis** – Lietuvos greitojo čiuožimo trumpuoju taku (šorttreko) čiuožėjas. 

## Pasiekimai

## Šaltiniai

*sportresult.com
Tarp žvaigždžių

**Tarp žvaigždžių** () – 2014 m. mokslinės fantastikos filmas, režisuotas Christopher Nolan. Filmas pasakoja, kaip astronautų grupė keliauja per kirmgraužą, ieškodami naujų namų Žemės gyventojams.

Filmas susilaukė teigiamų kritikų įvertinimų. 87-ojoje Oskarų teikimo ceremonijoje filmas buvo nominuotas penkiose kategorijose. Jis sulaukė gerų mokslininkų atsiliepimų dėl mokslinio tikslumo, o kompiuteriu sukurtas juodosios bedugnės vaizdas filme sulaukė astronomų ir fizikų pagyrų.

## Išnašos
Taojuanas

**Taojuanas** (anksčiau – **Taojuano apskritis**) (; pe̍h-ōe-jī: *Thô-hn̂g-kōan*) – miestas šiaurės vakarų Taivane. 4-as pagal plotą ir 5-as pagal gyventojų skaičių – 2 mln. (2014 m. duomenys). Šiaurėje ribojasi su Sinbėjumi, rytuose su Jilano apskritimi ir pietuose su Sindžu apskritimi. Administracinis centras – Taojuanas.

Taojuanas yra vartai į Taivaną: netoli yra Taojuano tarptautinis oro uostas, o sostinė Taipėjus yra už 30 min. kelio. Svarbus šalies industrinis regionas. Dėl to, kad Taojuanas yra prie pat Sinbėjaus ir Taipėjaus, dauguma dirbančiųjų važinėja dirbti į šiuos miestus. Tai taip pat paspartino imigraciją į miesto teritoriją iš aplinkinių apskričių.

## Istorija

Taojuane senovėje gyveno lygumų Taivano aborigenai. Miestas vadinosi Taodzijuanu (), išvertus „persikų sodas“, nes apylinkėse žydėdavo daug persikų. 1920 m. valdant japonams miestas buvo pervadintas Taojuanu.

Sukūrus Sinbėjų 2010 m. gruodžio 25 d., Taojuanas tapo didžiausiu apskrities pavaldumo miestu Taivane, nes nebeliko Bančiao. Po ketverių metų, 2014 m. gruodžio 25 d., buvo suformuotas dar vienas išskirtąjį statusą turintis miestas Taojuanas (buvusi Taojuano apskritis), o prieš tai buvęs Taojuano miestas, turėjęs apskrities pavaldumo statusą, buvo į trauktas į naujai sukurto miesto sudėtį ir tapo rajonu.

## Geografija
Miesto teritoriją sudaro lygumos, vietose pereinančios į kalnus ir plokščiakalnius. Jo forma pailga, siaura, ištįsusi iš pietvakarių į šiaurės vakarus, pietryčiuose užsibaigia Suešano kalnagūbriu, priešingoje pusėje – Taivano sąsiaurio pakrante.

Taojuano plokščiakalnyje yra irigacijai naudojamų kūdrų.

## Ekonomika
Tai svarbus Taivano pramoninis regionas. Miesto teritorijoje yra daug pramoninių parkų, įsikūrę daugelis technologijų kompanijų.

Mieste veikia ar turi būstines šios kompanijos: „HTC“, „Coca-Cola Museum“, „Atotech Taiwan“, „Wacoal Taiwan“, „Enermax“, „Ford Motor Company“.

## Gyventojai
Taojunas yra Taivano aborigenų genties pingpu gimtinė. Kitos svarbios etninės grupės: hoklai, hakai, atajalai.

## Administracinis suskirstymas
: *Taip pat skaitykite – [[Taivano administracinis suskirstymas]]*.

Taojuanas yra padalintas į 13 rajonų (區) (2014 m. duom.)

Rajonai:

## Miestai partneriai
*  Hartfordo apygarda, Konektikutas, JAV (nuo 1982 m.)
*  Alameda, Kalifornija, JAV (nuo 1977 m.)
*  Miaoli, Taivanas (nuo 2006 m.)
*  Dalaso apygarda, Teksasas, JAV (nuo 2007 m.)
*  Inčonas, Pietų Korėja (nuo 2009 m.)

## Išnašos
Blake Shelton

**Bleikas Tolisonas Šeltonas** (*Blake Tollison Shelton*, g. 1976 m. birželio 18 d.) – amerikiečių kantri atlikėjas ir TV žvaigždė. Nuo 2001 m. yra išleidęs trylika studijinių albumų, iš kurių naujausiasis, „For Recreational Use Only“, išleistas 2025 m. Keturiasdešimt atlikėjo išleistų singlų pateko į JAV singlų reitingus, iš kurių 28 pasiekė pirmąją vietą. Atlikėjas yra devyniskart nominuotas „Grammy“ apdovanojimui.

## Diskografija
* *Blake Shelton* (2001)
* *The Dreamer* (2003)
* *Blake Shelton’s Barn & Grill* (2004)
* *Pure BS* (2007)
* *Startin' Fires* (2008)
* *[[Red River Blue]]* (2011)
* *Cheers, It’s Christmas* (2012)
* *Based on a True Story…* (2013)
* *[[Bringing Back the Sunshine]]* (2014)
* *If I'm Honest* (2016)
* *Texoma Shore* (2017)
* *Body Language* (2021)
* *For Recreational Use Only* (2025)

## Išnašos

## Nuorodos
*
Dahanas

**Dahanas** () – upė Taivane; Tamsujaus intakas.

Upė prasideda šiauriniame Pintiano kalnų šlaite, Sindžu apskrityje, 3100 m virš jūros lygio ir teka per Taojuano ir Sinbėjaus miestus 135 km, kol galiausiai Taipėjuje susilieja su Sindianu, suformuodama Tamsujų. Upė patvenkta Šihmeno užtvanka (pastatyta 1964 m., didžiausia šalies šiaurėje) ties Taojuanu, sudarytas Šihmeno vandens rezervuaras. Statant šią užtvanką buvo sunaikinta vietos ekosistema, išnyko gauruotažnyplių krabų populiacija. 26 km tolėliau prieš srovę pastatyta Dzunghua užtvanka, kuri neleidžia sąnašoms kauptis Šihmeno rezervuare.

Dahanas viena užterščiausių upių šalyje, upės nuosėdose ir vandenyje gausu sunkiųjų metalų, tokių kaip cinkas ir nikelis.

Palei upę nutiesti dviračių takai.

## Šaltiniai
Bringing Back the Sunshine

**Bringing Back the Sunshine** – devintasis studijinis amerikiečių kantri atlikėjo Blake Shelton albumas, išleistas 2014 m. rugsėjo 30 d. Pirmasis albumo singlas „Neon Light“ buvo išleistas 2014 m. rugpjūčio 18 d. Daina pasiekė pirmąją vietą JAV „Billboard“ kantri dainų tope. Pats albumas taip pat pasiekė pirmąją vietą „Billboard 200“ tope, per pirmąją savaitę pardavus 101 000 kopijų.

2016 m. „Grammy“ apdovanojimuose singlas „Lonely Tonight“ buvo nominuotas geriausio grupinio kantri atlikimo nominacijoje.

## Dainų sąrašas

## Išnašos
87-oji Oskarų teikimo ceremonija

**87-oji Oskarų teikimo ceremonija** įvyko 2015 m. vasario 22 d. „Dolby“ teatre Holivude. Ceremoniją vedė aktorius Neil Patrick Harris.

Daugiausiai nominacijų (po 9) gavo filmai Žmogus-paukštis ir Viešbutis „Didysis Budapeštas“.

## Šaltiniai
Viačeslavas Petruša

**Viačeslavas Petruša** (g. 1958 m. kovo 1 d. Klaipėdoje) – baltarusių kilmės Rusijos karininkas, lakūnas.

## Biografija

1975 m. baigė mokyklą Klaipėdoje ir įstojo į armiją. 1979 m. baigė Černigovo lakūnų mokyklą. Iki 1987 m. tarnavo *Ramiojo vandenyno flotilėje*. Nuo 1989 m. dirba valstybiniame V. P. Čkalovo skrydžių bandymo centre. Dalyvavo įvairių naujų lėktuvų eksperimentiniuose bandymuose. 2004 m. suteiktas Rusijos Federacijos didvyrio ordinas bei Narsumo ordinas.

## Nuorodos

* Biografija I (rus.)
* Biografija II (rus.) 
* Biografija III (rus.)
Svilengradas

**Svilengradas** () – miestas Chaskovo srityje, pietų Bulgarijoje, prie pasienio su Turkija ir Graikija. Svilengrado savivaldybės administracinis centras. Nutolęs 300 km nuo Sofijos. 18 827 gyventojai (2014 m. duomenys). Dauguma gyventojų dirba aptarnavimo sferoje bei su pasieniu susijusiais darbais. Mieste yra daug kavinių, viešbučių, barų ir parduotuvių. Taip pat du kino teatrai ir biblioteka. Per miestą teka Marica. Savivaldybė pietuose ribojasi su Evru. Rodopai stūkso vakaruose ir pietvakariuose. Į pietvakarius nuo Svilengrado auginami vaismedžiai.

## Istorija
Osmanų valdymo laikais, miestas vadintas *Cisr-i Mustafapasha*. 1529 m., per Maricos upę pastatytas senasis tiltas () – vienas iš miesto simboliu. 1912 m., po Pirmojo Balkanų karo, miestas atiteko Bulgarijai.


Mustafa Pasha Bridge, Svilengrad - 4.jpg|Senasis tiltas
Mezek Fortress Neoutzikon Bulgaria.jpg|Mezeko tvirtovės liekanos
Bukelon Fortress Matochina Bulgaria.jpg|Motachinos pilies griuvėsiai
Guišan Dao

**Guišan Dao** ( 'Vėžlio kalno sala'), taip pat **Guišandao**, **Kueišanas**, **Vėžlio sala** – sala Ramiajame vandenyne. Priklauso Tučengo savivaldybei Jilano apskrityje (Taivanas). Salos ilgis 3,1 km, plotis 1,6 km, plotas 2841 km². Aukščiausias taškas – Guišanas (401 m). Didžiausia gyvenvietė Guišanli.

Sala yra kadaise buvusio aktyvaus stratovulkano liekana. Paskutinis išsiveržimas užfiksuotas 1785 m. Žiūrint nuo Tučengo miesto pusės, viena salos dalis primena vėžlio galvą, todėl sala ir pavadinta *Vėžlio kalno sala*. Nuo 2000 m. sala tapo atvira turistams, vykdomos delfinų ir banginių stebėjimo ekskursijos.


Dasi Station view of Gueishan Island.jpg|Vaizdas nuo Dasi
Gueishan Island the Top.jpg|Salos viršūnė
Gueishan Island the Temple.jpg|Šventykla
Gueishan Island the Militarybase.jpg|Artilerijos įtvirtinimai


## Šaltiniai
Hualianas (upė)

**Hualianas** (), taip pat **Hualienas** – upė rytų Taivane. Ilgis siekia 57,28 km.

Išteka Badzišano kalno šlaituose, Žongjango kalnagūbryje.

Teka Hualiano apskritimi 57 km. Įteka į Ramųjį vandenyną ties Dzianu, į pietus nuo Hualiano. Ties upės žiotimis iškyla Haiano kalnagūbris.

Intakai: Guangfu, Maanas, Vanli (53 km), Šoufengas (37 km), Mugua (42 km).

## Šaltiniai
Glitupis

**Glitupis** – mažas upelis Lietuvoje, Telšių rajone, Varnių regioniniame parke. Prasideda Ankantų miške, į pietus nuo Kliokio ežero, netoli Kliokų kaimo. Teka į šiaurės rytus pro Kliokio ir Saloto ežerus. Įteka iš kairės į bevardį upelį (D-1), tekantį tarp Pluotinalio ir Didovo ežerų bei priklausantį Minijos aukštupio (Mavos, Kliurkės) baseinui. Glitupio santaka su D-1 yra 203 km nuo Minijos žiočių.

Prie upės prieina Karštenių kaimas.

Upėvardis kilo nuo žodžio *glitus* („glebus, tižus, slidus“).

## Šaltiniai
Žarna (upė)

**Žarna** – mažas upelis Lietuvoje, Telšių rajone; Minijos kairysis intakas. Prasideda Žemaičių aukštumoje, miškelyje į rytus nuo Nagurkos. Teka į šiaurės rytus, šiaurę. Įteka į Miniją 192,2 km nuo jos žiočių.

Intakas: Butkų upelis (dešinysis, ilgis 3,5 km).

Žarnos dešiniajame krante yra Žarėnų miestelis (jo pavadinimas kilęs nuo upės).

Upėvardis gali būti kilęs nuo organo pavadinimo *[[žarna]]*, arba susijęs su žodžiu *žaras* („atšaka“).

## Šaltiniai
Juliette Marquis

**Džuljeta Markis** (, g. 1980 m. balandžio 16 d.) – Ukrainoje gimusi amerikiečių aktorė ir modelis.

## Biografija
Džuljeta gimė Kijeve, Ukrainos žydų šimoje, kuri 1988 m. emigravo į JAV: „- Mes atvykome trise turėdami 450 dolerių. Buvo karščiausia vasara Čikagoje per paskutinius 40 metų ir aš pradėjau eiti į mokyklą jau antrą savaitę po atvykimo. Čia nebuvo rusų ar vertėjo mokykloje, o niekas iš mūsų nekalbėjo angliškai. Bet kai esi vaikas, greitai adaptuojiesi. Mano tėvams buvo kur kas sunkiau“, - prisimena ji.

Sulaukusi 14, Džuljeta tapo modeliu ir ilgainiui tai virto jos pagrindiniu užsiėmimu. Mergina dirbo Majamyje, Amsterdame ir Paryžiuje. Šiame mieste ji pradėjo lankyti aktorinius kursus, tačiau kad taptų tikra aktore, turėjo sugrįžti į Niujorką, kur teatre atliko pirmuosius vaidmenis. Po to, kai jai pavyko gauti pirmą vaidmenį televizijoje (serialas „Įstatymas ir tvarka“), Džuljeta nusprendė daugiau dėmesio skirti vaidybai ir 2002 m. persikėlė gyventi į Los Andželą. 

2003 m., po kelių epizodinių pasirodymų, ji gavo pagrindinį vaidmenį filme „Merginos gyvenimas“. Tikra istorija apie pornografinių filmų aktorę paremta juosta, kurioje taip pat vaidino James Woods ir Rosario Dawson, pelnė Džuljetai pirmuosius apdovanojimus Milano ir Las Vego kino festivaliuose.

Kiti žymesni jos vaidmenys – filmuose „London“ (2005 m.), „Into the Sun“ (2005 m.) ir „Phantom Love“ (2007 m.).

## Filmografija
* 2003 – „Merginos gyvenimas“
* 2004 – „Chicks With Sticks“
* 2005 – „London“
* 2005 – „Into the Sun“
* 2006 – „The Insurgents“
* 2006 – „The Phobic“
* 2007 – „Phantom Love“

## Šaltiniai

## Nuorodos

* IMDb profilis
Lois Chiles

**Luiza Čails** (, g. 1947 m. balandžio 15 d. Hiustonas, Teksasas) – amerikiečių aktorė ir buvęs modelis.

## Biografija
Luiza gimė Hiustone, Barbara Wayne Kirkland ir Marion Clay Chiles šeimoje ir turi du brolius: Clay Kirkland ir William Edmonds.

Luiza augo Alice mieste Teksase, mokėsi Teksaso universitete Ostine (baigė 1969 m.) ir Finch koledže Niujorke. Čia ją pastebėjo žurnalo „Glamour“ redaktorius, ieškantis naujų veidų specialiam leidinio viršeliui. Netrukus ji pasirašė sutartis su „Wilhelmina Models“ ir „Elite Models“ agentūromis ir pradėjo sėkmingą modelio karjerą Niujorke bei Paryžiuje, tapusi tuo metu viena žymiausiu šios profesijos atstovių.

Kaip aktorė Luiza debiutavo 1972 m. filme „The Way We Are“ su Robert Redford ir Barbra Streisand. 1974 m. ji dar kartą filmavosi su Redfordu ir Mia Farrow juostoje „The Great Gatsby“. 

1977 m. Luiza atsisakė pasiūlymo vaidinti filme apie agentą 007 Džeimsą Bondą „Šnipas, kuris mane mylėjo“ norėdama padaryti savo karjeroje pertrauką. (jai numatytas rusų agentės Anyos Amasovos vaidmuo atiteko Barbarai Bach).1978 m. ji pasirodė Agatha Christie romano „Death on the Nile“ ekranizacijoje ir trileryje „Koma“, kuriame, kaip dažniausiai, vaidino auką.

1979 m., lėktuve susipažinusi su režisieriumi Lewis Gilbert, vėliau iš jo sulaukė dar vieno kvietimo į bondiados seriją ir atliko savo žymiausią vaidmenį – CŽV mokslininkės ir astronautės Hooly Goodhead – filme „Munreikeris“. 

Po brolio mirties 1979 m. Luiza nusprendė padaryti 3 metų pertrauką, nors tuo metu jos karjera pradėjo klostytis vis sėkmingiau. Grįžus į ekranus, jai teko tenkintis tik nedideliais vaidmenimis: „Sweet Liberty“ (1986 m.), „Creepshow 2“ (1987 m.) ar „Say Anything...“ (1989 m.). 1982 – 83 m. ji vaidino to metu populiariame seriale „Dalasas“, taip pat atskirose serialų „Hart to Hart“ ir „Murder, She Wrote“ dalyse.

1997 m. ji atliko epizodinius vaidmenis juostoje „Greitis 2: laivo užgrobimas“ ir Bondo nuotykius parodijuojančioje komedijoje „Austin Powers: International Man of Mystery“.

2005 m. Luiza vaidino dviejuose kriminalinio serialo „CSI: Crime Scene Investigation“ dalyse, kurioms scenarijų parašė ir režisavo geras Luizos draugas Quentin Tarantino. 2006 m. ji nusprendė baigti aktorės karjerą.

Nuo 2002 m. ji dėstė vaidybos kursą Hjustono universitete, o 2005 m. jai suteiktas profesorės vardas.

## Asmeninis gyvenimas
Luiza ilgus metus buvo roko grupės „The Eagles“ nario Don Henley draugė, tačiau jiedu niekada nebuvo susituokę.

2005 m. ji ištekėjo už filantropo ir Volstryto brokerio Richardo Gilderio.

2001 m. aktorei diagnozuotas krūties vėžys, tačiau 2005 m. ligą pavyko įveikti.

## Dalinė filmografija
* 1979 – „Munreikeris“ ..... Holė Gudhed
* 1996 – „Sukrešėjęs kraujas“ ..... Ketrina Brand

## Šaltiniai

## Nuorodos

* IMDb profilis
Pamiralis

**Pamiralis** (arba ***Patyralis***) – mažas upelis Lietuvoje, Rietavo savivaldybėje; Minijos kairysis intakas. Prasideda Žemaičių aukštumoje, į vakarus nuo Akmenskinės kaimo. Teka į vakarus, kerta Lenkaičių mišką. Įteka į Miniją 179,1 km nuo jos žiočių, 1 km į šiaurės rytus nuo Medingėnų.

Upėvardis *Patyralis* yra pa- priesagos vedinys iš *Tyralis* (šis, nuo žodžio *tyras* – „klampi pelkė, negyvenama, tuščia vieta“).

## Šaltiniai
Alkupis (Minija)

**Alkupis** – mažas upelis Lietuvoje, Rietavo savivaldybėje; Minijos kairysis intakas. Prasideda Žemaičių aukštumoje, į pietvakarius nuo Daugėdų. Teka į šiaurę, žemupyje – į šiaurės vakarus. Įteka į Miniją 160,1 km nuo jos žiočių, 2 km į šiaurės vakarus nuo Daugėdų.

Intakas: Kunigiaupis (dešinysis).

Alkupio slėnyje ties Daugėdais (1 km nuo žiočių) įrengtas Daugėdų II tvenkinys (16,5 ha).

Pavadinimas kildinamas nuo žodžių *alka* („balokšnis, tvenkinys“; „vieta ant kalno, kur degintos aukos“) bei *[[alkas]]* („kalnas su šventviete, stabas“). Tokios kilmės vandenvardžių Lietuvoje yra 12.

## Šaltiniai
Kunigiaupis

**Kunigiaupis** – mažas upelis Lietuvoje, Rietavo savivaldybėje; Alkupio dešinysis intakas (Minijos baseinas). Prasideda Žemaičių aukštumoje, ties pietiniais Kungių kaimo pakraščiaus. Teka į vakarus. Įteka į Alkupį 0,9 km nuo jo žiočių.

Turi keletą bevardžių intakų (4 dešinieji, 3 kairieji).

Kunigiaupio slėnyje ties Daugėdais įrengtas Daugėdų I tvenkinys (12,2 ha), o žemupys pasitvenkęs ant Alkupio įrengtu Daugėdų II tvenkiniu (16,5 ha).

Upėvardis kilęs nuo žodžio *kunigas* („ponas, viešpats, šventikas“).

## Šaltiniai
Humanoidas (filmas)

**Humanoidas** () – 1979 m. Italijoje sukurtas fantastinis filmas.

## Pagrindiniai aktoriai
: *Aktorius – vaidmuo*
* Richard Kiel – Golobas
* Corinne Clery – Barbara Gibson
* Leonard Mann – Nikas
* Ivan Rassimov – lordas Gralis
* Barbara Bach – ledi Agata
* Artur Kennedy – daktaras Kaspinas
* Marco Yeh – Tomas Tomas
* Venantino Venantini

## Turinys

Praėjo 25 metai po branduolinio karo. Žemėje įsivyravo santykinė taika, žmonės gyvena Metropolyje dykumos viduryje, o viskam vadovauja Taryba, besiremianti karine galia. Daktaras Kaspinas, dabar tapęs bėgliu, kuria ir atlieka eksperimentus su žmonėmis, kurių tikslas – sukurti tobulą žudymo mašiną, kuri ne tik galėtų pakeisti dabartinę situaciją, bet ir atkeršytų buvusiai asistentei Barbarai, dabar tarnaujančiai Tarybai. Šio plano įvykdymui daktaras pasitelkia į nelaisvę paimtą pilotą, milžiniško ūgio Golobą, su kuriuo imasi atlikti savo eksperimentą...
Šilupis

**Šilupis** reiškia šias Lietuvos upes:
* Šilupis – Minijos intakas;
* Šilupis – Ventos intakas;
* Šilupis – Agluonos (Minijos bas.) intakas;
* Šilupis – Lyšupio (Kražantės bas.) intakas;
* Šilupis – Sausdravo intakas;
* Šilupis – Tenenio intakas;
* Šilupis – Vyčiaus (Jiesios bas.) intakas;
* Šilupis – Nemuno intakas;
* Šilupis – Vadaksties (Dubysos bas.) intakas;
* Šilupis – įteka į Plinkšių ežerą.

Panašiai vadinta ir gyvenvietė Klaipėdos rajone – Šilupiai.
Vieštovė

**Vieštovė** – upelis Lietuvoje, Plungės rajone; Minijos kairysis intakas. Prasideda Žemaičių aukštumoje, Rapšaičių apylinkėse. Teka į vakarus, vėliau į šiaurę, šiaurės rytus. Įteka į Miniją 132,5 km nuo jos žiočių, į šiaurę nuo Vieštovėnų.

Turi kairįjį ir dešinįjį bevardžius intakus.

Žemupys patenka į Minijos ichtiologinį draustinį. Prie Vieštovės ir Minijos santakos stūkso Vieštovėnų piliakalnis.

Upėvardis kildinamas iš šaknies **vieš-*, kuri galėjusi reikšti „tekėti, bėgti“ (plg.  „tvenkinys“,  „liejasi, bėga“,  „vanduo“,  „klampus skystis, sultys“, sen.  „pelkė“).

## Šaltiniai
Dubeikis

**Dubeikis** – upelis Lietuvoje, Plungės ir Kretingos rajonuose; Minijos kairysis intakas. Prasideda Žemaičių aukštumoje, 2 km į pietvakarius nuo Aleksandravo. Teka į šiaurės vakarus. Įteka į Miniją 105,3 km nuo jos žiočių, ties Cigonaliais.

Turi bevardį kairįjį intaką.

Dubeikio dalis už kelio  patenka į Salantų regioninį parką.

Upėvardis kildinamas nuo žodžių *dubti* („darytis dubiam, linkti, klimpti, smegti“), *dubus* („įdubęs, gilus“), *dubė* („įdubimas, slėnys“).

## Šaltiniai
Kūlupis (Minija)

**Kūlupis** – upelis Lietuvoje, Kretingos rajone; Minijos kairysis intakas. Prasideda Kalniškių tyro durpyne, į rytus nuo Budrių. Teka į šiaurės rytus. Įteka į Miniją 90,1 km nuo jos žiočių, į pietvakarius nuo Kartenos.

Žemupys patenka į Salantų regioninį parką. Netoli Kūlupio ir Minijos santakos stūkso Kartenos piliakalnis, prie upės guli Kartenos akmuo.

Upėvardis kilo nuo žodžio  („akmuo“).

## Šaltiniai
Kūlupis

**Kūlupis** reiškia šias Lietuvos upės:
* Kūlupis – Minijos intakas;
* Kūlupis – Salanto intakas;
* Kūlupis – Blendžiavos intakas;
* Kūlupis – Bartuvos intakas;
* Kūlupis – Miežupio (Vadaksties bas.) intakas;
* Kūlupis – Ventos intakas;
* Kūlupis – Luobos intakas;
* Kūlupis – Berkiškės (Bartuvos bas.) intakas;
* Kūlupis – Ašvos intakas;
* Kūlupis – Skinijos intakas;
* Kūlupis – Vadaksties intakas.
Žmonių - žuvų sala (filmas)

**Žmonių – žuvų sala** () – 1979 m. Italijoje sukurtas siaubo filmas pagal H.P. Lovecraft kūrinį „The Shadow Over Innsmouth“.

## Pagrindiniai aktoriai
: *Aktorius – vaidmuo*
* Barbara Bach – Amanda Marvin
* Claudio Cassinelli – leitenantas Klodas de Rosas
* Richard Johnson – Edmondas Rakmanas
* Beryl Cunningham – Šakira
* Joseph Cotten – profesorius Ernestas Marvinas

## Turinys

Karibų jūroje nuskęsta laivas, kuriuo buvo gabenami kaliniai. Penketas išlikusiųjų pasiekia paslaptingą salą, kuri, kaip paaiškėja, yra dalis nuskendusios mistinės Atlantidos. Išvengę keistų padarų, primenančių žuvis, užpuolimo, keli vyrai pasiekia salos gilumą, kur susiduria su čia gyvenančiu jos šeimininku Rachmanu ir gražiąja Amanda, kurios tėvas, žinomas biologas, saloje užsiima vivisekcija, siekdamas sukurti žmonių, galinčių gyventi vandenyje, rasę...
Kalnupis (Minija)

**Kalnupis** – smulkus upelis Lietuvoje, Kretingos rajone; Minijos kairysis intakas. Prasideda Baublių apylinkėse. Teka į vakarus. Įteka į Miniją 73,4 km nuo jos žiočių.

Dešinysis intakas – Skroblupalis.

Upėvardis kilo nuo žodžio *kalnas*.

## Šaltiniai
Neil Patrick Harris

**Neil Patrick Harris** (g. 1973 m. birželio 15 d.) – amerikiečių aktorius, prodiuseris, rašytojas, režisierius, komikas, magas ir dainininkas. Aktorius geriausiai žinomas dėl savo vaidmens komedijoje „Kaip aš susipažinau su jūsų mama“, už kurį jis buvo nominuotas keturiems Emmy apdovanojimams.

2010 m. Neil Patrick Harris pateko tarp 100 įtakingiausių žmonių pagal „Time“ žurnalą. 2011 m. rugsėjį aktoriui buvo atidengta žvaigždė Holivudo šlovės alėjoje.

Aktorius ves 2015 m. vasario 22 d. vyksiančią 87-ąją Oskarų teikimo ceremoniją.

2006 m. Neil Patrick Harris prisipažino esantis gėjus. Jis yra vedęs aktorių David Burtka. Jie kartu augina du vaikus.

## Šaltiniai
Kalnupis

**Kalnupis** reiškia šias Lietuvos upes:

* Kalnupis I – Šaltuonos intakas;
* Kalnupis II – Šaltuonos intakas;
* Kalnupis – Minijos intakas;
* Kalnupis – Muilinės (Šventosios bas.) intakas.
Gerdaujė

**Gerdaujė** (arba ***Gerdauja***) – upė Lietuvoje, Klaipėdos rajone; Minijos kairysis intakas. Prasideda Vėžaitinės miške, prie kelio  ir Perkūnų kaimo. Teka į vakarus smarkiai vinguriuodama. Įteka į Miniją 60,3 km nuo jos žiočių, į pietvakarius nuo Rudaičių.

Prie Gerdaujės yra Pagerdaujo, Nausodžio kaimai, tolėliau – Vėžaičiai ir Rudaičiai. Upės žemupys patenka į Minijos senslėnio kraštovaizdžio draustinį.

## Etimologija

Upėvardį bandoma kildinti iš žodžio *girdyti* („duoti gerti“).

## Šaltiniai
Ferrari SF15-T

**Ferrari SF15-T** – 2015 m. sezone naudotas Formulės 1 ekipos Scuderia Ferrari automobilis. Jis buvo pristatytas 2015 m. sausio 30 d.

Šį modelį vairavo komandos lenktynininkai Sebastian Vettel ir Kimi Raikkonen. S. Vettel savo vairuojamą automobilį pavadino „Ievos“ vardu.

Komandos lenktynininkai su šiuo automobiliu pelnė 428 taškus ir užėmė antrąją vietą komandų įskaitoje. S. Vettel sezone pelnė tris pergales bei dar 10 kartų finišavo ant podiumo, o K. Raikkonen pasiekė 3 finišus ant podiumo.

Po šio modelio 2016 m. sezonui ekipa naudojo Ferrari SF16-H modelį.

## Techninės charakteristikos
* **Važiuoklė**: Anglies pluoštas ir kompozitinės medžiagos.
* **[[Transmisija]]**: Išilgai įmontuota „Ferrari“ pavarų dėžė, pusiau automatinė, sekvencinė su elektroniniu valdymu ir bepakopiu perjungimu, 8 pavaros į priekį ir 1 atgal; padidintos trinties hidraulinis diferencialas.
* **Stabdžiai**: „Brembo“, su ventiliuojamais diskais iš anglies pluošto (priekiniai ir galiniai) ir elektroniniu galinių stabdžių valdymu pagal „by-wire“ principą.
* **[[Pakaba]]**: Priekyje ir gale nepriklausoma, paremta trauklių naudojimu, kurios sąveikauja su torcioninėmis spyruoklėmis.
* **Bolido svoris**: 702 kg (su aušinimo skysčiu, tepalais ir pilotu).
* **Ratų diskai**: OZ (priekiniai ir galinai), kurių diametras 13 colių.

### '''Variklis'''
* Darbo tūris: 1600 kub. cm.
* Didžiausias alkūninio veleno sukimosi greitis: 15 000 apsukų per minutę
* Turbo: vienpakopė turbina
* Degalų sąnaudos: maksimaliai 100 kg per valandą
* Degalų bako talpa: 100 kg
* Variklio konfigūracija: V6, cilindrai išsidėstę 90 laipsnių kampu
* Vožtuvų skaičius: 4 vienam cilindrui
* Įpurškimas: tiesioginio įpurškimo sistema, slėgis 500 atmosferų
* Kiekvienas lenktynininkas per sezoną gaus tik po 4 variklius
* ERS sistema
* Baterijos energija: 4 megadžauliai per vieną ratą
* Kinetinio motoro-generatoriaus (MGU-K) galia: 120 kilovatų
* Didžiausias MGU-K sukimosi greitis: 50 000 apsukų per minutę
* Didžiausias šiluminio motoro-generatoriaus (MGU-H) sukimosi greitis: 125 000 aps./min.

## Nuorodos
* Oficiali SF15-T svetainė 

## Šaltiniai
Šilupis (Minija)

**Šilupis** – nedidelis upelis Lietuvoje, Plungės rajone; Minijos kairysis intakas. Prasideda Žemaičių aukštumoje, 2 km į rytus nuo Vieštovėnų. Teka į šiaurės vakarus. Įteka į Miniją 134,3 km nuo jos žiočių, Juodeikių apylinkėse, ties  tiltu per Miniją.

Intakas: Čiurlenis (kairysis, 2,9 km).

Žemupys patenka į Minijos ichtiologinį draustinį. Prie Šilupio ir Minijos santakos stūkso Vieštovėnų piliakalnis. Prie upės stūkso S. Mingėlos paminklinis ąžuolas (17 m aukščio, 7,5 m kamieno apimties).

Upėvardis kildo nuo žodžio *[[šilas]]* („spygliuočių miškas, žalgiris“).

## Šaltiniai
Sylando doleris

**Sylando doleris** () – oficiali Sylando valiuta. Dažniausiai parduodama kaip paprastas suvenyras. Banknotai, susiję su šia valiuta, nespausdinami. Monetos kaldinamos nuo 1972 m. Sylando monetos ir pašto ženklai pavadinti Sylando doleriais, kas rodo, jog jie yra susieti su JAV doleriu.

## Nuorodos
* Princo Roy proginė moneta, kaina £49.99 , vertė SX$25.
Vladimiras Kaganovas

**Vladimiras Kaganovas** (g. 1953 m. sausio 29 d. Klaipėdoje) – Rusijos karininkas, lakūnas.

## Biografija

1970 m. baigė mokyklą Klaipėdoje ir buvo pakviestas tarnauti į armiją. 1974 m. baigė Kačinsko karinės aviacijos mokyklą ir pradėjo dirbti instruktoriumi. 1983 m. baigė studijas skrydžių valdymo centre Achtubinske. 1999 m. apdovanotas Rusijos Federacijos didvyrio ordinu.  

## Nuorodos

* Biografija (rus.)
Haiano kalnagūbris

**Haiano kalnagūbris** () – kalnų grandinė Taivano salos rytinėje pakrantėje, sudaranti pasienio ruožą tarp Hualiano ir Taitungo apskričių. Pakrantės kalnų kalnagūbris susidarė prieš daugiau kaip 400 mln. metų, susidūrus Filipinų jūros ir Eurazijos plokštėms. Geologinis darinys sudarytas iš minkštų nuosėdų, kurios nėra atsparios įvairių rūšių erozijai.

Dėl tektoninių plokščių susidūrimo vakariniame kalnagūbrio pakrašty atsirado Huatungo slėnis. Aukščiausia viršukalnė Singangšanas (新港山), iškylantis į 1682 m aukštį virš jūros lygio. Šiuo metu kalnagūbrio viršukalnės tebeauga 3 mm greičiu per metus. Haiano kalnagūbris pamažu, 2,3 cm per metus greičiu liejasi su Vidurio Taivano kalnagūbriu.

Kalnagūbrio apylinkėse yra keletas baseinų, iš kurių didžiausias yra Taijuano baseinas.

## Šaltiniai
Lukna (Minija)

**Lukna** – upelis Lietuvoje, Plungės rajone; Minijos kairysis intakas. Prasideda Žemaičių aukštumoje, Pyvorų miške, netoli Pyvorų kaimo. Teka daugiausia miškais į šiaurės rytus. Įteka į Miniją 154,2 km nuo jos žiočių, ties Stalgėnais, kur prateka kelią .

Intakai: bevardis (kairysis), Stalgupis ir 5 bevardžiai (dešinieji).

Luknos slėnyje ties Luknėnais (2,4 km nuo žiočių) įrengtas Luknėnų tvenkinys (11 ha). Prie Luknos ir Minijos santakos stūkso Stalgėnų piliakalnis, yra buvusi žemaičių šventvietė.

Upėvardis kildinamas nuo žodžių *luknas* („kurio ragai eina į šalis“), *lukniuoti* („liumpėti, būti klampiam“). Bendresnė šaknies *lukn-* reikšmė galėjo būti „lenkti, linkti“ iš to – „klimpti, glebti“ (plg.  „lankstus“, *lukt* „lėpti, glebti“).

## Šaltiniai
Perkūnkulkė

**Perkūnkulkė** (dar Perkūno kirvelis, Perkūno strėlė, Perkūno kūjis, kaukaspenis, Laumės spenis, Velnio pirštas) – senovės baltų ir kitų indoeuropiečių tikėjime – maginis akmuo, siejamas su griaustinio dievu Perkūnu.

Perkūnkulkės atitikmenys senovės germanų kultūroje yra *doners pfile* („griaustinio strėlės“), *donneräxte* („griaustinio kirviai“), *donnersteine* („griaustinio akmenys“) ir kt. Apie perkūnijos dievo svaidomus akmenis žinoma iš Vedų, slavų mitologijos (sen. sl. *стрѣлкы громнiи*) ir kt.

Tautosakoje perkūnkulkės apibūdinimas įvairuoja, bet dažniausiai tai yra glotnus akmuo, kurio vienas galas ar abu galai smailėjantys, primenantys pirštą, dažnai su skylute, gelsvos, rudos, mėlynos, pilkos, juodos spalvos. Pasak tautosakos, perkūnkulkes į Velnią audros metu svaido dievas Perkūnas. Jam nepataikius kulka susminga giliai žemėn ir iškyla po 7 ar 9 metų. Perkūno ir akmens sąsaja labai glaudi indoeuropiečių mitologijoje, kadangi tikima, kad Perkūnas rieda akmeniniu dangaus skliautu, griaustinis yra tų akmenų griūtis, žaibas – kibirkštis, skeliama akmenų.

Tikima, kad rasti perkūnkulkę yra laimingas ženklas. Tautosakoje pasakojama, kad perkūnkulkė, nešiojama kaip amuletas, saugo nuo velnių, raganų, kitų piktųjų dvasių, į namą, kuriame yra perkūnkulkė netrenkiąs žaibas, ji naudojama gydant nuo įvairių ligų (akmuo glaudžiamas prie ligotos vietos arba naudojami nugrandyti jo milteliai).

Nėra visiškai aišku, koks akmuo geologiškai yra perkūnkulkė. Dažnai tai yra belemnitas – suakmenėję priešistorinių moliuskų kūnai. Tačiau Perkūno kirveliu dažnai įvardijamas ir titnagas.

## Taip pat skaitykite
* Fulguritas

## Šaltiniai
* Perkūnkulkė – griaustinio dievo ženklas, Nijolė Laurinkienė
Šuangsi

**Šuangsi** (; pe̍h-oē-jī: *Siang-khe*) – vienas iš Sinbėjaus rajonų, esantis šiaurės Taivane. Vyrauja kaimiškas kraštovaizdis.

## Geografija

Šuangsi išsidėstęs rytinėje Sinbėjaus dalyje. Vakaruose ribojasi su Pingsi, šiaurėje su Žuifangu ir rytuose su Gongliao; pietuose turi sieną su Jilano apskritimi. Kraštovaizdis daugiausia kalnuotas, išvagotas Beiši (šiaurėje) ir Šuangsi (pietuose) upių.

## Istorija
Kaip ir kituose Taivano salos kraštuose, į šią vietovę, apgyvendintą vietinių Taivano aborigenų, XVII a. atplūdo ispanų ir olandų kolonistai. Atklydėlių iš žemyninės Kinijos kolonizacija prasidėjo XVIII a. Dėl kalnuoto kraštovaizdžio populiacijos skaičius išliko žemas. Atradus akmens anglies, XX a. pradėta vystyti kalnakasybos pramonę, kuri ypač svarbų vaidmenį atliko Antrojo pasaulinio karo metu.

2010 m. gruodžio 25 d. sukūrus naująjį Sinbėjaus miestą, Šuangsi tapo vienu iš jo rajonų (区, *Qū*).
Mark Ronson

**Mark Daniel Ronson** *(g. [[1975]] m. [[rugsėjo 4]] d.)* – britų muzikantas, DJ, dainininkas ir muzikos prodiuseris. Per savo karjerą yra išleidęs penkis solinius albumus, iš kurių naujausias, „Late Night Feelings“ buvo išleistas 2019 m. birželį. Trečiasis atlikėjo darbas „Uptown Special“, išleistas 2015 m. sausį, tapo pirmuoju muzikanto albumu, pasiekusiu pirmąją vietą britų muzikos tope.

Taip pat Ronson yra prodiusavęs daugybę albumų tokioms garsenybėms, kaip Amy Winehouse bei Adele. Šie albumai yra laimėję ne vieną „Grammy“ apdovanojimą.

## Diskografija
* *Here Comes the Fuzz* (2003)
* *Version* (2007)
* *Record Collection* (2010)
* *[[Uptown Special]]* (2015)
* *Late Night Feelings* (2019)

## Išnašos

## Nuorodos
* 
* 
*
Pingsi

**Pingsi** (; pe̍h-oē-jī: *Pêng-khe*) – vienas iš Sinbėjaus rajonų, esantis šiaurės Taivane. Svarbus akmens anglies kasybos centras XX a. Vystomas turizmas, veikia Taivano anglies gavybos muziejus. Kasmet vyksta kinų Kong Ming žibintų festivalis.

## Geografija

Pingsi kraštovaizdis daugiausia kalvotas. Rajonas vakaruose ribojasi su kaimyniniais rajonais Sidži ir Šidingu, peituose su Pinglinu, rytuose ir šiaurės rytuose su Šuangsi bei Žuifangu. Šiaurėje rajonas ribojasi su Kilungo miestu. Rajono teritorijoje, Huo Šou Liao kalnuose (火燒寮山), išteka Kilungo upė, kai kur sudarydama krioklius.

## Istorija
Pingsi buvo apgyvendintas, nors ir netankiai, dalinai dėl Japonijos okupacijos Taivane laikais vystytos kalnakasybos pramonės ir nutiesto geležinkelio. Po Antrojo pasaulinio karo akmens anglies atsargos išseko ir vietovę apėmė ekonominis nuosmukis, daug darbininkų liko be darbo.

2010 m. gruodžio 25 d. sukūrus naująjį Sinbėjaus miestą, Pingsi tapo vienu iš jo rajonų (区, *Qū*).


Shidi Bridge, Pingsi Old Street 20040202.jpg|Tiltas Pingsi
TRA Pingsi Line Shihfen.JPG|Seni geležinkelio bėgiai
石底大斜坑 Shidi Sloped Pit - panoramio.jpg|Užtvertas įėjimas į kasyklą
New Pinghsi Coal Tunnel.JPG|Tunelis Taivano anglies gavybos muziejuje
新北市平溪區 放天燈 - panoramio (2).jpg|Dangaus žibintas


## Šaltiniai
Vulajus

**Vulajus** (; pe̍h-oē-jī: *U-lâi*) – vienas iš Sinbėjaus rajonų, esantis šiaurės Taivane. Išsidėstęs netoli sienos su Taipėjumi. Vystomas turizmas, kraštas garsėja karštosiomis versmėmis, aborigenų atajalų kultūra (yra Vulajaus Atajalų muziejus). Tai šiauriausia Taivano aborigenų gyvenama vietovė.

Pavadinimas kilo iš atajalų kalbos frazės *kilux ulay*, reiškiančios „karšta ir nuodinga“.

## Geografija

Tai didžiausias iš Sinbėjaus rajonų ir taip pat kalvuočiausias bei rečiausiai apgyvendintas. Vulajus išsidėstęs tarp Suešano ir Dziališano kalnagūbrių, 250 metrų aukštyje virš jūros lygio.

## Istorija
Atajalai vietovėje pradėjo kurdintis dar Čingų dinastijos laikais. Japonijos okupacijos metais įėjo į Taipėjaus prefektūros () sudėtį. Vėliau dar keletą kartų keitė pavaldumo statusą. Kinijos Respublikai 1946 m. atgavus Taivaną, Vulajus tapo kaimo tipo gyvenviete. Nuo 1950 m. rugpjūčio buvo pavaldus Taipėjui. 2010 m. gruodžio 25 d. sukūrus naująjį Sinbėjaus miestą, Vulajus tapo vienu iš jo rajonų (区, *Qū*). Prieš tai Vulajus turėjo kaimo apylinkės (鄉, *Xiang*) statusą.


Wulai IMG 0315.JPG|Vulajus iš oro
Wulai IMG 0276.JPG|Prekyvietė
Wulai Hotsprings 01.jpg|Karštosios versmės
Ulai Aerial tramway 01.jpg|Kalnų keltuvai


## Šaltiniai
Šidingas

**Šidingas** (; pe̍h-oē-jī: *Chio̍h-tiàⁿ*) – vienas iš Sinbėjaus rajonų, esantis šiaurės Taivane. XX a. užsiimta akmens anglies gavyba. Stovi Feicujaus užtvanka su didžiausiu vandens rezervuaru šalyje. Veikia budistų Huafano universitetas.

## Geografija

Daugiausia kalnuoto kraštovaizdžio rajonas išsidėstęs pietrytinėje Taipėjaus baseino dalyje. Teritorija teka Beiši upė. Vakaruose ribojasi su kaimyniniais Sindiano ir Šenkengo rajonais, šiaurėje su Sidži, rytuose su Pingsi bei Pinglinu ir pietuose su Vulajumi. Dėl vyraujančio kraštovaizdžio beveik nesiverčiama žemės ūkiu.

## Istorija
2010 m. gruodžio 25 d. sukūrus naująjį Sinbėjaus miestą, Šidingas tapo vienu iš jo rajonų (区, *Qū*).
Gongliao

**Gongliao** (; pe̍h-oē-jī: *Khong-á-liâu*) – vienas iš Sinbėjaus rajonų, esantis šiaurės Taivane. Toliausiai į rytus nutolusi rajono vietovė yra San Diego kyšulys. Verčiamasi turizmu.

## Geografija

Gongliao yra ryčiausias Sinbėjaus rajonas. Vakaruose ribojasi su kaimyniniais Žuifango ir Šuangsi rajonais, pietuose su Jilano apskritimi ir rytuose su Ramiuoju vandenynu. Ryčiausiame taške yra San Diego kyšulys.

## Istorija
Pirmieji vietovę apgyvendino Taivano aborigenai. 1626 m. ispanų flotilė pasiekė rytuose kyšantį kyšulį ir davė jam Santiago (San Diego) vardą, kuris toks ir liko nepakeistas (kiniškai užrašomas kaip 三貂角 *Sāndiāojiǎo*). Jenliu paplūdimy 1895 m. išsilaipino pirmieji japonų kariai okupantai. Japonijos okupacijos Taivane metais Gongliao vadintas *Kōryō* kaimu (貢寮庄) ir priklausė Taihoku prefektūros Kiruno rajonui (基隆郡).

2010 m. gruodžio 25 d. sukūrus naująjį Sinbėjaus miestą, Gongliao tapo vienu iš jo rajonų (区, *Qū*).

## Ekonomika
Daugiausia verčiamasi žvejyba dėl to, jog rajonas įsikūręs prie vandenyno ir dėl to, kad aplinkiniuose vandenyse gausu žuvies. Pakrantėje stovi neeksploatuojama Lungmeno atominė elektrinė.
Pinglinas

**Pinglinas** (; pe̍h-oē-jī: *Phiâⁿ-lîm*) – vienas iš Sinbėjaus rajonų, esantis šiaurės Taivane. Vystomas žemės ūkis, bet ribotai dėl kaimyniniame Šidingo rajone pastatytos Feicujaus užtvankos. Pinglinas daugiausia garsėja poučongo arbata. Pinglino arbatos muziejus yra didžiausias pasaulyje (atidarytas 1997 m.). Didžiosios dalies rajono gyventojų veikla vienaip ar kitaip yra susijusi su arbatos verslu.

## Geografija

Pinglinas išsidėstęs pietrytiniame Sinbėjaus pakraštyje ir yra trečias pagal plotą rajonas. Vakaruose ribojasi su Šidingu, šiaurėje su Pingsi ir rytuose su Šuangsi, o pietuose jį supa Vulajaus rajonas ir Jilano apskritis. Vietovėje teka Beiši upė. Kraštovaizdis daugiausia kalvotas, kultivuojamos arbatos plantacijos. Tai antras rečiausiai apgyvendintas Sinbėjaus rajonas.

## Istorija
2010 m. gruodžio 25 d. sukūrus naująjį Sinbėjaus miestą, Pinglinas tapo vienu iš jo rajonų (区, *Qū*).

## Išnašos
Džongsing Sincunas

**Džongsing Sincunas** (; pe̍h-ōe-jī: *Tiong-heng Sin-chhun*) – administracinė teritorija Nantou mieste, Nantou apskrityje, Taivane (Kinijos Respublikoje). Nuo 1956 m. Džongsing Sincunas yra Taivano provincijos vyriausybės būstinė.

Miestelis išsidėstęs šiauriniame Nantou miesto zonos pakraštyje. Miestelis, kaip nauja provincijos administracijos būstinė, buvo įkurtas ant Hu Šan kalvų, apie 200 akrų apimančioje teritorijoje. Jo išplanavimas buvo paremtas britų miestelių koncepcija. Pastatai statyti eilėmis, teritorija buvo išvagota lietaus drenažo sistemų ir nuotekų kanalais, įrengti platūs kraštovaizdžio parkai, pievelės. Statybų darbai užbaigti 1957 m.

iki 1956 m. Taivano provincijos sostinė buvo Taipėjus. Kinijos Liaudies Respublika nepripažįsta Džongsingo, kuris buvo įkurtas po Kinijos pilietinio karo, kaip naujos sostinės ir sostine tebelaiko Taipėjų.
Michailas Boguslavskis

**Michailas Boguslavskis** (g. 1955 m. liepos 23 d. Klaipėdoje) – pedagogas, istorikas.

## Biografija

1977 m. baigė istorijos studijas Maskvos pedagoginiame institute. 1977-1983 m. dirbo istorijos mokytoju Maskvoje. 1986 m. tapo mokslų daktaru, 2001 m. profesoriumi. Mokslinių tyrimų tema švietimo, pedagogikos istorija. Parengė istorijos pamokų dėstymo mokyklose metodikas. Paskelbė daugiau nei 600 mokslinių straipsnių, 18 monografijų.   

## Nuorodos

* Biografija I (rus.) 
* Biografija II (rus.)
Maurizio Arrivabene

**Maurizio Arrivabene** (g. 1957 m. kovo 7 d.) – buvęs Formulės-1 Ferrari komandos vadovas. Šiose pareigose italas 2014 m. lapkritį pakeitė Marco Mattiacci. 2019 m. sausį jį šiose pareigose pakeitė Mattia Binotto.

1997 m. M. Arrivabene pradėjo dirbti Philip Morris International. 2007 m. tapo Marlboro prekės ženklo viceprezidentu, o 2011 m. – marketingo ir pardavimų strategijos skyriaus viceprezidentu. Tuo laikotarpiu italas pradėjo gerus ryšius su Ferrari ekipa.

2014 m. lapkričio 23 d. Ferrari paskelbė, kad naujuoju jos vadovu taps M. Arrivabene, pakeisiantis iki tol šias pareigas ėjusį Marco Mattiacci.

Nuo 2012 m. M. Arrivabene yra nepriklausomas Juventus FC futbolo klubo tarybos narys.

## Šaltiniai
Borisas Jegorovas

**Borisas Jegorovas** (1955 m. rugsėjo 10 d. Klaipėdoje – 2021 m. birželio 4 d.) – psichiatras, psichoterapeutas, psichoanalitikas, seksopatologas ir narkologas.

## Biografija

1978 m. baigė N. Pirogovo medicinos institutą. 1980-1983 m. dirbo psichiatru, vėliau įsidarbino medicinos akademijoje. 1988 m. tapo mokslų daktaru. Parašė daugiau nei 100 mokslinių straipsnių ir kelias knygas apie psichologiją.

## Darbai
 
* *Гипноз, психотерапия, бессознательное* (1993)
* *Российское коллективное бессознательное* (1993)
* *Российский клинический психоанализ — новая школа* (2002)
* *Российское коллективное бессознательное* (1993)
* *Гипноз. Психотерапия. Бессознательное* (1993)
* *Российский клинический психоанализ — новая школа* (2002)

## Nuorodos

* Biografija I (rus.) 
* Biografija II (rus.)